**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.03.2019, ora 08.00 – 10.03.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 10.03.2019, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 09.03.2019, la ora 13:00, **ATENŢIONAREA HIDROLOGICĂ Nr. 6 – COD GALBEN**, valabilă în intervalul 10.03.2019 ora 06:00 – 11.03.2019, ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someşul Mare, Someşul Mic, Lăpuş, Crişul Repede, Crişul Negru, Arieş, Timiş, Bârzava, Caraş, Nera, Cerna*, cu posibile depăşiri ale **COTELOR DE ATENŢIE**, în care se precizează următoarele:

„*În intervalul 10.03.2019 ora 06:00 – 11.03.2019, ora 16:00 pe râurile din bazinele hidrografice: Vişeu, Iza, Tur (judeţele Maramureş şi Satu Mare), Someşul Mare (judeţul Bistriţa Năsăud), Somesul Mic - bazin amonte S.H. Cluj (judeţele Cluj şi Bihor), Lăpuş – bazin superior şi afluenţi bazin mijlociu şi inferior (judeţul Maramureş), Crişul Repede – bazin amonte S.H. Vadu Crişului, Crişul Negru – bazin superior (judeţele Cluj şi Bihor), Arieş – bazin superior şi afluenţi bazin mijlociu şi inferior (judeţele Alba şi Cluj).*

*În intervalul 10.03.2019, ora 18:00, – 11.03.2019, ora 16:00, pe râurile din bazinele hidrografice: Timiş – bazin amonte S.H. Lugoj, Pogăniş – bazin superior, Bârzava – bazin superior si mijlociu, Caraş, Nera (judeţele Caraş Severin şi Timiş), Cerna (judeţele Caraş Severin şi Gorj).*

*Fenomenele se pot produce cu probabilitate și intensitate mai mare în intervalul 10.03.2019, ora 06:00, – 10.03.2019, ora 14:00, pe unele râuri din judeţele: Maramureş, Bistriţa Năsăud şi Cluj, iar în intervalul 11.03.2019 ora 06:00 – 11.03.2019 ora 14:00 pe unele râuri din judeţul Caraş Severin.*”

Această **ATENŢIONARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: *ALBA, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, MARAMUREŞ, SATU MARE şi TIMIŞ (9 prefecturi) – COD GALBEN*.

**RÂURI**

**Debitele au fost, în general, staționare**, exceptând râurile din bazinele hidrografice: Vişeu, Iza, Tur, Lăpuş, afluenţii de dreapta ai Siretului, bazinul superior şi mijlociu al Someşului şi bazinul superior al Oltului, unde au fost în creştere datorită efectului combinat al precipitaţiilor căzute în interval, cedării apei din stratul de zăpadă şi propagării.

Debitele se situează, în general, la valori cuprinse între 30-90 % din valorile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Iza, Tur, Lăpuş, Arieş, Nera, Cibin, Suceava, Moldova, bazinele superioare ale Timişului, Carașului şi Cernei și pe cursurile superioare ale Jiului, Buzăului şi Putnei şi mai mici (sub 30 %) pe afluenţii Bârladului şi Prutului.

Formațiunile de gheață (predominant gheaţă la mal) au fost în diminuare, restrângere şi eliminare, fiind prezente numai în bazinele superioare ale Mureşului, Bistriţei şi Lotrului.

**Este în vigoare Atenţionarea Hidrologică nr. 6 din 09.03.2019.**

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere, ca urmare a** efectului combinat al precipitațiilor lichide prognozate, cedării apei din stratul de zăpadă din zona de munte și propagării, pe râurile din bazinele hidrografice: Vișeu, Iza, Tur, Lăpuş, Arieş, Bârzava, Moraviţa, Caraş, Nera, Cerna, bazinul superior şi mijlociu al Someșului, bazinele superioare ale Crişului Repede, Crişului Negru, Mureşului, Timişului, Oltului şi pe afluenţii de dreapta ai Siretului.

Pe celelalte râuri debitele vor fi relativ staționare.

Sunt posibile scurgeri importante pe versanți, torenți, pâraie, viituri rapide pe râurile mici, creșteri de debite și niveluri cu posibile efecte de inundaţii locale şi depășiri ale **COTELOR DE ATENŢIE** pe unele râuri din jumătatea de vest a ţării.

Formațiunile de gheață (predominant gheaţă la mal) existente vor fi în restrângere, diminuare și eliminare.

**Se menține în vigoare Atenţionarea Hidrologică nr. 6 din 09.03.2019.**

**DUNĂRE**

**Debitul la intrarea în ţară (secţiunea Baziaş) în intervalul 09 – 10.03.2019 a fost în creștere având valoarea de 5000 m3/s**, sub media multianuală a lunii martie (6700 m3/s).

În aval de Porţile de Fier debitele au fost în scădere pe sectorul Gruia – Calafat, în creștere pe sectorul Bechet – Călăraşi şi relativ staţionare pe sectorul Cernavodă – Tulcea.

**Debitul la intrarea în ţară (secţiunea Baziaş) va fi în creștere (5100 m3/s).**

În aval de Porţile de Fier debitele vor fi în creştere.

**2.** **Situaţia meteorologică în intervalul 09.03.2019, ora 08.00 –10.03.2019, ora 06.00**

**ÎN ŢARĂ**

Vremea a fost în continuare deosebit de caldă, deși valorile termice au scăzut ușor față de ziua precedentă în majoritatea regiunilor. Cerul a fost variabil, cu înnorări temporar accentuate în nord-vestul și centrul țării. S-au semnalat ploi, în general slabe cantitativ, ce au avut mai ales caracter de aversă, în Maramureș, local în Transilvania și izolat în Crișana, Oltenia și Moldova. În zona înaltă de munte, cu precădere din nordul Carpaților Orientali, precipitațiile au fost mixte. Vântul a prezentat intensificări temporare în nord-vest și centru, iar ziua și în sud și est, unde s-au atins rafale în general între 55 și 70 km/h, precum și la munte, în special pe creste, cu viteze de peste 90...100 km/h, iar zăpada a fost spulberată. La ora 20.00 era strat de zăpadă la munte, ce măsura până la 237 cm în Masivul Făgăraș - Bâlea Lac, precum și în estul Transilvaniei, până la 7 cm. Temperaturile maxime au fost cuprinse între 10 grade la Joseni și Medgidia și 23 de grade la Cernavodă și Slobozia, iar la ora 06 se înregistrau valori termice cuprinse între 0 grade la Întorsura Buzăului și Sfântu Gheorghe (Covasna) și 13 grade la Apa Neagră, Băile Herculane, Calafat și Mahmudia.

***Observaţie:*** *de ieri dimineață, de la ora 06.00, au fost în vigoare 6 atenționări cod galben pentru fenomene meteorologice periculoase imediate, după cum urmează: câte 2 emise de SRPV Cluj Napoca și SRPV Timișoara și respectiv câte 1 de SRPV Sibiu și SRPV Bacău.*

**LA BUCUREŞTI**

Vremea a fost deosebit de caldă pentru această dată, deși valorile termice au marcat o ușoară scădere față de ziua precedentă. Cerul a fost temporar noros, iar vântul a suflat moderat și cu unele intensificări. Temperatura maximă a fost de 21 de grade la toate stațiile meteorologice, iar la ora 06.00 se înregistrau 8 grade la Băneasa, 9 grade la Filaret și 10 grade la Afumați.

**3. Prognoza meteorologică în intervalul 10.03.2019, ora 08.00 –11.03.2019, ora 08.00**

**ÎN ŢARĂ**

Vremea se va menține deosebit de caldă. În vestul, centrul și nordul țării vor fi înnorări și, mai ales după-amiaza și noaptea va ploua, iar izolat, îndeosebi la munte, cantitățile de apă vor fi mai însemnate. În zona montană înaltă vor fi precipitații mixte. În restul teritoriului înnorările vor fi temporare, iar ploile se vor semnala izolat, spre sfârșitul intervalului. Vântul va avea intensificări la munte, îndeosebi în zonele de creastă, unde vor fi rafale de peste 80...90 km/h, iar zăpada va fi spulberată, dar local și la cote mai reduse și în rest, în general cu viteze de 50...60 km/h. Temperaturile maxime vor fi cuprinse, în general, între 10 și 20 de grade, cu cele mai ridicate valori în Lunca Dunării, iar cele minime se vor situa între 2 și 10 grade.

**LA BUCUREŞTI**

Vremea se va menține deosebit de caldă pentru această dată. Cerul va fi variabil, cu unele înnorări noaptea. Vântul va avea unele intensificări în cursul zilei, cu rafale în general de 40...45 km/h. Temperatura maximă va fi de 18...20 de grade, iar cea minimă se va situa în jurul valorii de 6 grade.

**4. Buletin nivometeorologic emis pentru perioada 09 martie 2019 – 11 martie 2019**

**Evoluția vremii în ultimele 24 de ore:**

Vremea a fost caldă pentru această dată. Cerul a fost variabil, temporar noros. Pe arii restrânse în Carpații Occidentali și în nordul celor Orientali s-au semnalat precipitații mixte, temporar ploi la altitudini joase și ninsori în zonele înalte din Orientali. Vântul a suflat slab și moderat din sector vestic, cu intensificări de peste 60-70 km/h în zonele înalte din Orientali și Meridionali. Local s-a semnalat ceață. Stratul de zăpadă a scăzut în toate masivele cu până la 11 cm la Semenic, exceptând zona înaltă din nordul Orientalilor unde a crescut ușor.

**Grosimea stratului de zăpadă în 09.03.2019, ora 14.00:**

Carpații Meridionali: 238 cm la Bâlea-Lac, 140 cm Vf. Țarcu, 130 cm la Vf. Omu, 76 cm la Păltiniș, 68 cm la Sinaia, 44 cm la Cuntu, 54 cm la Parâng, 38 cm la Predeal, 9 cm la Fundata;

Carpații Orientali: 99 cm la Vf. Călimani, 114 cm la Vf. Lăcăuți, 90 cm la Bucin, 79 cm la Vf. Ceahlău-Toaca, 35 cm la Iezer - Vf. Pietrosul Rodnei, 15 cm la Poiana Stampei;

Carpații Occidentali: 80 cm la Stâna de Vale, 79 cm la Semenic, 66 cm la Vlădeasa cota 1400 m, 37 cm la Vf. Vlădeasa, 10 cm la Roșia Montană.

**Evoluţia vremii în intervalul 09.03.2019, ora 20.00 – 10.03.2019, ora 20.00:**

Vremea se menține relativ caldă pentru această perioadă. Cerul va fi temporar noros. Pe arii relativ extinse în nordul Orientalilor, local în Apuseni și în grupa centrală a Orientalilor și pe arii restrânse în rest, se vor semnala precipitații mixte, temporar ploi la altitudini joase și ninsori în zonele înalte. În Carpații Orientali, cantitățile de apă pot depăși pe arii restrânse 10-15 l/mp. Vântul va sufla, în general, moderat din sector vestic, cu intensificări temporare care vor depăși 60-70 km/h în toate masivele, iar în zonele înalte vor atinge și depăși 90-100 km/h. Local se va semnala ceață.

**Peste 1800 m:** temperaturi minime: -8 la -2 gr.C; temperaturi maxime: -5 la 0 gr.C;

**Sub 1800 m:** temperaturi minime: -2 la 2 gr.C; temperaturi maxime: 0 la 6 gr.C.

**Evoluţia vremii în intervalul 10.03.2019, ora 20.00 – 11.03.2019, ora 20.00:**

Vremea se menține relativ caldă. Cerul va fi noros și pe arii extinse se vor semnala precipitații mixte, ploi la altitudini joase și ninsori în zonele mai înalte. Cantitățile de apă pot depăși pe arii restrânse 10 l/mp. Vântul va sufla, în general, moderat din sector vestic, cu intensificări temporare care vor depăși 60-70 km/h în toate masivele, iar în zonele înalte vor atinge și depăși 90-100 km/h. Local se va semnala ceață.

**Peste 1800 m:** temperaturi minime: -6 la -1 gr.C; temperaturi maxime: -4 la 0 gr.C;

**Sub 1800 m:** temperaturi minime: -1 la 3 gr.C; temperaturi maxime: 0 la 4 gr.C.

**Stabilitatea şi evoluţia stratului de zăpadă în masivul Făgăraș: risc însemnat**

La peste 1800 m, stratul de zăpadă este instabil și umezit în partea sa superioară iar odată cu ușoara scădere a temperaturilor va îngheța. În următoarele 48 de ore temporar va ninge și se vor depune câțiva cm de zăpadă. Pe pantele suficient de înclinate se pot declanșa avalanșe de dimensiuni mici și izolat medii, riscul fiind crescut la supraîncărcări slabe. În zonele unde există depozite însemnate de zăpadă riscul de avalanșe este mai ridicat.

La sub 1800 m, temperaturile pozitive și precipitațiile mixte, temporar sub formă de ploaie, vor determina umezirea suplimentară a stratului de zăpadă și acumularea apei în pelicule în interiorul stratului, peste straturile mai dure și peste care zăpada umezită de deasupra poate aluneca. Pe pantele mai înclinate și în zonele cu acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici.

**Stabilitatea şi evoluţia stratului de zăpadă în masivul Bucegi: risc însemnat**

La peste 1800 m, valorile termice ridicate au determinat umezirea și tasarea stratului de zăpadă care odată cu ușoara scădere a temperaturilor va îngheța. În următoarele 48 de ore temporar va ninge și se vor depune câțiva cm de zăpadă. Pe pantele suficient de înclinate se pot declanșa avalanșe de dimensiuni mici și izolat medii, riscul fiind crescut la supraîncărcări slabe. În zonele unde există depozite însemnate de zăpadă riscul de avalanșe este mai ridicat.

La sub 1800 m, temperaturile pozitive și precipitațiile mixte, temporar sub formă de ploaie, vor determina umezirea suplimentară a stratului de zăpadă și acumularea apei în pelicule în interiorul stratului, peste straturile mai dure și peste care zăpada umezită de deasupra poate aluneca. Pe pantele mai înclinate și în zonele cu acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici.

**Stabilitatea şi evoluţia stratului de zăpadă în masivele Țarcu – Godeanu și Parâng - Șureanu: risc însemnat**

La peste 1800 m, stratul de zăpadă este instabil și umezit în partea sa superioară iar odată cu ușoara scădere a temperaturilor va îngheța. În următoarele 48 de ore temporar va ninge și se vor depune câțiva cm de zăpadă. Pe pantele suficient de înclinate se pot declanșa avalanșe de dimensiuni mici și izolat medii, riscul fiind crescut la supraîncărcări slabe. În zonele unde există depozite însemnate de zăpadă riscul de avalanșe este mai ridicat.

La sub 1800 m temperaturile pozitive și precipitațiile mixte moderate cantitativ (în special în cursul zilei de luni), temporar sub formă de ploaie, vor determina îngreunarea și umezirea suplimentară a stratului de zăpadă și acumularea apei în pelicule în interiorul stratului, peste straturile mai dure și peste care zăpada umezită de deasupra poate aluneca. Pe pantele mai înclinate și în zonele cu acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici.

**Stabilitatea şi evoluţia stratului de zăpadă în Munții Vlădeasa – Muntele Mare: risc însemnat**

Aici stratul de zăpadă este puternic umezit, mai ales în partea sa superioară dar odată cu ușoara scădere a temperaturilor va îngheța în etajul altitudinal 1500-1800 m. Se vor semnala precipitații mixte, ploi la altitudini joase și temporar ninsori la peste 1500 m unde stratul va mai crește ușor. Pe pantelele suficient de înclinate, mai ales la supraîncărcări mari, dar izolat și spontan, se vor declanşa avalanşe și curgeri superficiale de zăpadă.

**Stabilitatea şi evoluţia stratului de zăpadă în Grupa Nordică a Carpaților Orientali (zona Munților Rodnei) și în Grupa Centrală a Carpaților Orientali (zona Munților Călimani – Bistriței - Ceahlău): risc însemnat**

La peste 1800 m, stratul de zăpadă este instabil și umezit în partea sa superioară iar odată cu ușoara scădere a temperaturilor va îngheța. În următoarele 48 de ore va ninge și local se vor depune 10-15 cm de zăpadă proaspătă. Vântul puternic va crea plăci de vânt pe versanții estici. Pe pantele suficient de înclinate se pot declanșa avalanșe de dimensiuni mici și izolat medii, riscul fiind crescut la supraîncărcări slabe. În zonele unde există depozite însemnate de zăpadă riscul de avalanșe este mai ridicat.

La sub 1800 m, temperaturile pozitive și precipitațiile mixte moderate cantitativ care pot depăși local 15-20 l/mp, temporar sub formă de ploaie, vor determina îngreunarea și umezirea suplimentară a stratului de zăpadă și acumularea apei în pelicule în interiorul stratului, peste straturile mai dure și peste care zăpada umezită de deasupra poate aluneca. Pe pantele mai înclinate și în zonele cu acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici și izolat medii.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**Administrația Națională „Apele Române”** revine cu informaţii privind poluarea accidentală a apei pârâului Donca, afluent de dreapta al râului Bistra (afluent de dreapta al râului Mureş), care a fost semnalată la data de 08.03.2019, la ora 12:10, în zona localităţii Bistra Mureşului, comuna Deda, judeţul Mureş.

Au fost prelevate 3 probe de apă de suprafaţă (2 probe din pârâul Donca şi o probă de pe un torent, afluent de stânga al pârâului Donca).

S-au constatat următoarele:

- din cauza exploatării materialului lemnos, de la locul tăierii până la rampa de încărcare, s-a antrenat o cantitate mare de noroi, de pe versanţi, în albia pârâului Donca, crescând considerabil turbiditatea acestuia;

- societăţile de exploatare a materialului lemnos nu au montat podeţe provizorii în zonele de traversare a albiei;

- probele de apă de suprafaţă, recoltate în aval de platformele primare ale societăţilor SC NELCRIN Prod Impex SRL şi SC DINFOREST SRL, prezintă un grad ridicat de încărcare cu materii în suspensie.

Nu s-a înregistrat mortalitate piscicolă.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

**Administrația Rezervației Biosferei Delta Dunării** informează despre izbucnirea, la data de 09.03.2019, la ora 11:30, unui incendiu de vegetaţie (stuf şi papură), în cadrul Districtului Ecologic Maliuc, în zona incintei Fortuna - la vest de Canalul de Centură, localitatea Maliuc, judeţul Tulcea. Se va reveni cu informaţii după stingerea incendiului.

**Garda Naţională de Mediu - Comisariatul Judeţean Constanţa** informează despre producerea, la data de 09.03.2019, la ora 19:23, unui incendiu de vegetaţie uscată, în zona Delfinariu, municipiul Constanţa, judeţul Constanţa. A intervenit I.S.U. Dobrogea.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE